****

**แนวทางการจัดงานวันครู ครั้งที่ ๖๒ พ.ศ. ๒๕๖๑ ในส่วนภูมิภาค**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 คณะอนุกรรมการจัดงานวันครู ครั้งที่ ๖๒ พ.ศ. ๒๕๖๑ ได้กำหนดหัวข้อแก่นสาระ (Theme) งานวันครู ครั้งที่ ๖๒ พ.ศ. ๒๕๖๑ ว่า **“เฉลิมรัชสมัย ครูไทยพัฒนา”** และกำหนดแนวทางการจัดงานวันครู ครั้งที่ ๖๒ พ.ศ. ๒๕๖๑ ในส่วนภูมิภาค ดังนี้

1. **วัตถุประสงค์**

๑.๑ เพื่อเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ ๑๐

๑.๒ เพื่อระลึกถึงพระคุณบูรพาจารย์

๑.๓ เพื่อส่งเสริมยกย่องเชิดชูเกียรติครูและพัฒนาวิชาชีพครู

๑.๔ เพื่อส่งเสริมสามัคคีธรรม ความร่วมมือ และความเข้าใจอันดีระหว่างครู และครูกับประชาชน

1. **ประธานในพิธีการงานวันครู**

 ๒.๑ สำนักการศึกษากรุงเทพมหานคร ให้ผู้อำนวยการสำนักการศึกษากรุงเทพมหานคร หรือ รองผู้อำนวยการสำนักการศึกษากรุงเทพมหานคร เป็นประธาน โดยพิจารณาตามความเหมาะสม

 ๒.๒ สำนักงานศึกษาธิการจังหวัด ให้ประธานกรรมการศึกษาธิการจังหวัด หรือรองประธานกรรมการศึกษาธิการจังหวัด หรือศึกษาธิการจังหวัด หรือผู้อำนวยการสำนักงานเขตพื้นที่การศึกษาประถมศึกษาหรือมัธยมศึกษา เป็นประธาน โดยพิจารณาตามความเหมาะสม

1. **หน่วยจัดงานวันครูส่วนภูมิภาค**

 สำนักการศึกษากรุงเทพมหานครและสำนักงานศึกษาธิการจังหวัด สำหรับจังหวัดที่มีจำนวน เขตพื้นที่การศึกษาตั้งแต่ ๔ เขต ขึ้นไป ให้เพิ่มหน่วยจัดงานวันครูได้ โดยพิจารณาตามความเหมาะสม

1. **สถานที่จัดงานวันครู**

 สำนักการศึกษากรุงเทพมหานคร สำนักงานศึกษาธิการจังหวัด หรือสำนักงานเขตพื้นที่การศึกษาประถมศึกษาหรือมัธยมศึกษา หรือสถานที่ที่มีความพร้อม โดยพิจารณาตามความเหมาะสม

1. **กำหนดการจัดงานวันครู**

 ระหว่างวันที่ ๑๑ – ๑๗ มกราคม ๒๕๖๑

1. **รูปแบบการจัดกิจกรรม**

 กิจกรรมงานวันครูในส่วนภูมิภาค แบ่งออกเป็น ๒ ส่วน คือ กิจกรรมหลักและกิจกรรมสนับสนุน ดังนี้

 ๖.๑ กิจกรรมหลัก

 ๖.๑.๑ พิธีเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ ๑๐

 ๖.๑.๒ พิธีทำบุญตักบาตร

 ๖.๑.๓ พิธีระลึกถึงพระคุณบูรพาจารย์

 ๖.๑.๔ พิธีคารวะครูอาวุโส

/๖.๑.๕ พิธีมอบรางวัล...

- ๒ -

 ๖.๑.๕ พิธีมอบรางวัลและประกาศเกียรติคุณผู้ประกอบวิชาชีพทางการศึกษา

 ๖.๑.๖ จัดนิทรรศการเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ ๑๐ และนิทรรศการแสดงผลงานทางวิชาการของผู้ประกอบวิชาชีพทางการศึกษา

 ๖.๑.๗ จัดกิจกรรมสัปดาห์วันครู ระหว่างวันที่ ๑๑ – ๑๗ มกราคม ๒๕๖๑ โดยให้สถานศึกษา ทุกสังกัดในจังหวัดจัดกิจกรรมสัปดาห์วันครู โดยมุ่งเน้นให้ครูออกสู่ชุมชนมากขึ้น ดังนี้

 ๑) จัดกิจกรรมสาธารณประโยชน์ หรือกิจกรรมจิตอาสา เช่น การทำความสะอาดสถานศึกษาหรือชุมชน การเก็บขยะในชุมชน หรือสถานที่ท่องเที่ยวในชุมชน การปลูกป่าหรือปลูกต้นไม้ และการบริจาคโลหิต เป็นต้น เพื่อแสดงถึงความรับผิดชอบและความเสียสละของครูที่มีต่อสังคม

 ๒) กำหนดคำขวัญวันครู ให้เป็นคำขวัญประจำสถานศึกษา ตลอดปี ๒๕๖๑ เป็น “หนึ่งคำขวัญ หนึ่งสถานศึกษา” (One slogan One school: OSOS) ที่สอดคล้องและเหมาะสมกับบริบทของสถานศึกษา เพื่อเป็นการกระตุ้นให้เกิดความตระหนักในความสำคัญของวันครู และความภาคภูมิใจในความเป็นครู

 ๓) จัดชุมนุมครูเพื่อให้ครูทุกคนได้มีโอกาสกล่าวคำปฏิญาณตนต่อผู้ปกครองและชุมชน เพื่อแสดงถึงการให้คำมั่นในการประกอบวิชาชีพ และการรับผิดชอบต่อเยาวชนและการศึกษาของชาติ

 ๔) จัดกิจกรรมครูเยี่ยมบ้านเด็ก การเยี่ยมเยือนครูในสัปดาห์วันครู เพื่อเป็นการแสดงถึง ความรัก ความห่วงใยระหว่างศิษย์และครู รวมทั้ง เป็นการแลกเปลี่ยนข้อมูลระหว่างครูและผู้ปกครองที่เกี่ยวกับเด็ก

๖.๒ กิจกรรมสนับสนุน

 ๖.๒.๑ จัดการประกวดต่าง ๆ เพื่อส่งเสริมให้ทุกคนได้มีส่วนร่วมในกิจกรรมงานวันครู อย่างทั่วถึง

 ๖.๒.๒ จัดเวทีวิชาการแลกเปลี่ยนเรียนรู้ (เสวนา/อภิปราย/บรรยาย)

 ๖.๒.๓ จัดกิจกรรมรื่นเริง สันทนาการ นันทนาการ และการแข่งขันกีฬาได้ โดยพิจารณา ตามบริบทและความเหมาะสมของแต่ละพื้นที่

 ๖.๒.๔ สร้างความร่วมมือกับหน่วยงานทางการศึกษา หน่วยงานราชการ หน่วยงานเอกชน เพื่อสนับสนุนงบประมาณในการจัดกิจกรรมได้ตามความเหมาะสม

1. **วิธีดำเนินการ**

 ให้สำนักการศึกษากรุงเทพมหานคร และสำนักงานศึกษาธิการจังหวัดเป็นหน่วยจัดงานวันครู ครั้งที่ ๖๒ พ.ศ. ๒๕๖๑ ในส่วนภูมิภาค โดยให้ดำเนินการ ดังนี้

 ๗.๑ ประสานไปยังหน่วยงานทางการศึกษาทุกสังกัดในแต่ละจังหวัดเข้าร่วมจัดกิจกรรมงานวันครู ฯ

 ๗.๒ ประชุมวางแผนการดำเนินงานจัดกิจกรรมงานวันครู

 ๗.๓ เตรียมการจัดงานวันครู

 ๗.๔ ดำเนินการจัดกิจกรรมงานวันครู ระหว่างวันที่ ๑๑ – ๑๗ มกราคม ๒๕๖๑

 ๗.๕ จัดทำรายงานผลการดำเนินงานวันครู

 ๗.๖ สำนักงานศึกษาธิการจังหวัดทุกแห่ง และสำนักการศึกษากรุงเทพมหานคร ส่งรายงานผลการจัดงานวันครูในส่วนภูมิภาค **ภายใน ๓๐ วัน หลังการจัดกิจกรรมวันครูแล้วเสร็จ** ไปยังกลุ่มยกย่องวิชาชีพ สำนักพัฒนาและส่งเสริมวิชาชีพ สำนักงานเลขาธิการคุรุสภา ถนนนครราชสีมา เขตดุสิต กรุงเทพฯ ๑๐๓๐๐ เพื่อจัดทำรายงานผลการจัดงานวันครู ครั้งที่ ๖๒ พ.ศ. ๒๕๖๑ ต่อไป

- ๓ -

1. **งบประมาณสนับสนุน**

 ๘.๑ สำนักงานเลขาธิการคุรุสภาจัดสรรเงินอุดหนุนการจัดงานวันครู ครั้งที่ ๖๒ พ.ศ. ๒๕๖๑ ในส่วนภูมิภาคไปยังสำนักงานศึกษาธิการจังหวัด โดยโอนเงินเข้าบัญชีเงินฝากธนาคาร ตามจำนวนอำเภอในแต่ละจังหวัด อำเภอละ ๖,๐๐๐ บาท (หกพันบาทถ้วน) และสำนักการศึกษากรุงเทพมหานคร ตามจำนวนเขต เขตละ ๖,๐๐๐ บาท (หกพันบาทถ้วน) รวมเป็นเงิน ๕,๘๗๔,๐๐๐ บาท (ห้าล้านแปดแสนเจ็ดหมื่นสี่พันบาทถ้วน)

 ๘.๒ สำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) จัดสรรเงินอุดหนุนการจัดงานวันครูในส่วนภูมิภาค โดยสำนักงานคณะกรรมการ สกสค. จังหวัด จะเป็นผู้ดำเนินการจัดสรรงบประมาณ